2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 38612/1423 της 16/22 Απρ. 1965 (ΦΕΚ Β΄ 290) Περί τροποποιήσεως του Κανονισμού Καταστάσεως Διοικητικού Προσωπικού του Ο.Γ.Α. Έχοντες υπ’ όψιν: 1.Τας διατάξεις του άρθρ. 17 παρ. δ΄ του υπ’ αριθ. 4/1961 Β.Δ/τος «περί οργανισμού του Υπουργείου Γεωργίας» και των άρθρ. 14 παρ. 2 περίπτ. α΄, β΄, γ΄, ς΄, ζ΄, 16 παρ. 4, 19 παρ. 2, 3, 4, του Νόμ. 4169/1961. 2.Τας υπ’ αριθ. 6 και 9 από 19 Ιαν. 1965 αποφάσεις του Διοικητικού Συμβουλίου του Οργανισμού Γεωργικών Ασφαλίσεων, αποφασίζομεν: Εγκρίνομεν την τροποποίησιν του Κανονισμού Καταστάσεως Διοικητικού Προσωπικού του Ο.Γ.Α. εγκριθέντος δια της υπ’ αριθ. 177647/1961 κοινής ημετέρας αποφάσεως και συμπληρωθέντος μεταγενεστέρως, ως κατωτέρω: 1.Αι εις το άρθρ. 2 παρ. 2 περίπτ. α΄ του Κανονισμού Καταστάσεως Διοικητικού Προσωπικού του Ο.Γ.Α. ως τούτο συνεπληρώθη προβλεπόμεναι θέσεις ταξινόμων επί βαθμοίς Β7 - Β2 αυξάνονται κατά 10 και αι εις το αυτό άρθρον και παράγραφον περίπτ. δ΄ προβλεπόμεναι θέσεις νυκτοφυλάκων κατά 1 τροποποιουμένου του τίτλου του Κλάδου τούτου εις «Κλάδος Νυκτοφυλάκων και Τηλεφωνητών». 2.Οι καταβαλλόμενοι εις το πάσης φύσεως και Κατηγορίας προσωπικόν του Ο.Γ.Α. βασικοί μισθοί ως ούτοι ισχύουν κατά τον μήνα Ιανουάριον του 1965, καταβάλλονται από του αυτού μηνός προσηυξημένοι κατά 12%. 